*Վիքիպեդիայում կան հոդվածներ Համբարձումյան ազգանունով այլ մարդկանց մասին։*

**Ծովինար Սուրենի Համբարձումյան** (հուլիսի 5, 1971, Երևան), քաղաքական գործիչ, թուրքագետ, Իտալիայի Հանրապետությունում Հայաստանի արտակարգ և լիազոր դեսպան։

Կենսագրություն
--------------

### Կրթություն

Ծնվել է Երևանում, 1989-1994 թվականներին սովորել է Երևանի պետական համալսարանի Արևելագիտության ֆակուլտետի արևելյան լեզուներ և գրականություն բաժնում։ 2005-2006 թվականներին սովորել է Եվրոպայի խորհրդի Քաղաքական դասընթացների երևանյան դպրոցում (ՔԴԵԴ)։ 2008 թվականին սովորել է ՆԱՏՕ-ի՝ Հռոմում տեղակայված պաշտպանական քոլեջում և ստացել Անվտանգային գիտությունների մագիստրոսի աստիճան։

### Աշխատանքային գործունեություն

1992-1995 թվականներին որպես թուրքագիտության ուսուցչուհի աշխատել է Էջմիածնի Ներսիսյան վարժարանում։ 1995-1996 թվականներին եղել է Հայաստանի Հանրապետության նախագահի աշխատակազմի վերլուծության բաժնի փորձագետ, իսկ 1996-1998 թվականներին՝ Հայաստանի նախագահի գլխավոր խորհրդականի աշխատակազմի 1-ին կարգի մասնագետ, ապա՝ առաջատար մասնագետ։ 1998 թվականին եղել է Հայաստանի նախագահի աշխատակազմի վերլուծական ծառայության առաջատար մասնագետ։ Նույն թվականին նշանակվել է Հայաստանի նախագահի մամուլի քարտուղարի գրասենյակի գլխավոր մասնագետ։ 2002-2018 թվականներին զբաղեցրել է Հայաստանի նախագահ աշխատակազմի արտաքին կապերի վարչության գլխավոր մասնագետի, խորհրդատուի, վարչության պետի պաշտոնները։ 2008 թվականից որպես միջազգային դիտորդ, ընդգրկվել է ԵԱՀԿ/ԺՀՄԻԳ առաքելություններում, ուսումնասիրել և գնահատել է տարբեր երկրներում ընտրական գործընթացները։ 2018 թվականին նշանակվել է Հայաստանի վարչապետի աշխատակազմի արտաքին կապերի վարչության պետ։ Ունի 2-րդ դասի պետական խորհրդականի դասային աստիճան։

2020 թվականի հունիսի 3-ին Հայաստանի նախագահ Արմեն Սարգսյանի հրամանագրով Ծովինար Համբարձումյանը նշանակել Իտալիայի Հանրապետությունում Հայաստանի արտակարգ և լիազոր դեսպան։

Պարգևներ
--------

* Հայաստանի Նախագահի շնորհակալագիր (2007)
* Երախտագիտության մեդալ (2017)

Աշխատություններ
---------------

* «Կարո՞ղ է ժողովրդավարությունն անվտանգություն բերել Հարավային Կովկաս» հետազոտական մենագրություն, ՆԱՏՕ-ի Պաշտպանական քոլեջում (90 էջ, Հռոմ, 2010թ.)
* «Կանանց տնտեսական և սոցիալական իրավունքների իրացման և մոնիտորինգի մեխանիզմները. քաղված դասեր», Եվրոպայի խորհրդի քաղաքական դպրոցների ասոցիացիայի պաշտոնական կայքէջ (9 էջ, 2018թ․)

Ծանոթագրություններ
------------------

1. ↑  «Ծովինար Համբարձումյանը նշանակվել է Իտալիայում Հայաստանի դեսպան»։ *Hetq.am*։ Վերցված է 2020 թ․ հունիսի 3
2. ↑  «Ծովինար Համբարձումյանը նշանակվել է Իտալիայում Հայաստանի դեսպան»։ *«Ազատ Եվրոպա/Ազատություն» ռադիոկայան*։ Վերցված է 2020 թ․ հունիսի 4
3. ↑  «Pashinyan-Merkel meeting kicks off in Berlin»։ *RAG Mamoul | Online Armenian News* (en-US)։ 2020 թ․ փետրվարի 13։ Վերցված է 2020 թ․ հունիսի 3

|  |  |  |
| --- | --- | --- |
| **Նախորդող**Վիկտորյա Բաղդասարյան | **Իտալիայի Հանրապետությունում Հայաստանի արտակարգ և լիազոր դեսպան։ Ծովինար Համբարձումյան**2020 - | **Հաջորդող**- |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
Իտալիայում Հայաստանի դեսպանները |
| --- |
|  |
| Հայաստանի առաջին հանրապետություն1918-1920 |  |
|  |
| Հայաստան |  Գագիկ Բաղդասարյան (1995-2005) • Ռուբեն Շուգարյան (2005-2008) • Ռուբեն Կարապետյան (2009-2013) • Սարգիս Ղազարյան (2013-2016) • Վիկտորիա Բաղդասարյան (2016-2020) • Ծովինար Համբարձումյան (2020-) |

 |